open-index/open-wikipedia-markdown huggingface dataset:
বাঙ্গাল গেজেট

**বাঙ্গাল গেজেট** ছিল গঙ্গাকিশোর ভট্টাচার্যের সম্পাদনায় প্রকাশিত একটি সাপ্তাহিক পত্রিকা। পত্রিকাটির সম্পাদক ছিলেন হরচন্দ্র রায়। এটি বাঙালি কর্তৃক প্রকাশিত প্রথম সংবাদপত্র। এ পত্রিকার কোন কপি পাওয়া যায়নি। ভবানীচরণ ব্যানার্জী, ঈশ্বরচন্দ্র গুপ্ত প্রমুখের লেখায় এর প্রকাশ ও অস্তিত্বের কথা জানা যায়। “ওরিয়েন্টাল স্টার” পত্রিকার সূত্রে জানা যায় বাঙ্গাল গেজেট ১২২৫ বঙ্গাব্দ বা ১৮১৮ সালের ১৬ মে তারিখে প্রথম প্রকাশিত হয়েছিল। ব্রজেন্দ্রনাথ বন্দ্যোপাধায়ের মতে, এই তারিখ ১৪ই মে থেকে ৯ই জুলাইয়ের মধ্যে। আরো জানা যায় পত্রিকাটি মাত্র এক বছর প্রকাশ হয়েছিল।

গঙ্গাকিশোর ভট্টাচার্যের সহকারী ছিলেন হরচন্দ্র রায় ও পত্রিকাটির প্রধান পৃষ্ঠপোষক ও উৎসাহদাতা ছিলেন রাজা রামমোহন রায়। সামগ্রিক বিবেচনায় বাঙ্গাল গেজেট ছিল বাংলা ভাষায় ও বাঙালি সম্পাদক-প্রকাশকদের পরিচালনায় প্রথম সংবাদপত্র।  শুধু তাই নয় এটি ভারতীয়দের সম্পাদনা-প্রকাশনা-পরিচালনায় প্রকাশিত প্রথম সংবাদপত্র।

১৮১৮ সালের ১৪ মে প্রকাশিত গভর্নমেন্ট গেজেট এর একটি বিজ্ঞাপন থেকে এ ধরনের প্রকাশনার প্রস্ত্ততি সম্পর্কে জানা গেছে। ১ জুলাই ১৮১৮ সালের প্রকাশিত আর একটি বিজ্ঞাপন থেকে জানা যায় যে, সাপ্তাহিকটি ইতোমধ্যে প্রকাশিত হয়েছে। দুটি বিজ্ঞাপনই প্রকাশিত হয়েছিল হরচন্দ্র রায়-এর নামে। তবে ১৮২০ সালের সেপ্টেম্বর মাসে প্রকাশিত The Friend of India ও ১৮৩১ সালের ১১ জুন প্রকাশিত সমাচার দর্পণ পত্রিকা দুটির প্রতিবেদনে গঙ্গাকিশোর ভট্টাচার্যকে বেঙ্গল গেজেট-এর প্রকাশক হিসেবে উল্লেখ করা হয়েছে। গঙ্গা কিশোর ছিলেন শ্রীরামপুরের নিকটবর্তী বহেরা গ্রামের বাসিন্দা এবং তার কর্মজীবন শুরু করেছিলেন শ্রীরামপুর মিশন প্রেসএ একজন কম্পোজিটর হিসেবে। পরবর্তীসময়ে তিনি কলকাতায় এসে নিজে বাংলা বইয়ের প্রকাশনা শুরু করেন। এমনকি ১৮১৮ সালে নিজে ‘বেঙ্গল গেজেট প্রেস’ নামে একটি ছাপাখানাও প্রতিষ্ঠা করেন। শ্রীরামপুরের বাসিন্দা হরচন্দ্র রায় সম্ভবত তার ছাপাখানার অংশীদার ছিলেন।

উপরোল্লিখিত বিজ্ঞাপন সূত্র থেকে জানা যায় যে, বেঙ্গল গেজেট-এ সুন্দর, সংক্ষিপ্ত এবং শুদ্ধ বাংলা ভাষায় বেসামরিক নিয়োগের অনুবাদসমূহ, সরকারি প্রজ্ঞাপন ও নীতিমালা প্রভৃতি এবং পাঠকদের নিকট আকর্ষণীয় এমন অন্যান্য স্থানীয় বিষয়সমূহ অন্তর্ভুক্ত হতো। পত্রিকার মাসিক চাঁদার হার ছিল দুই রুপি। পত্রিকাটি সম্ভবত এক বছর স্থায়ী হয়েছিল।

## আরও দেখুন
* বাংলা পত্র-পত্রিকার তালিকা

## তথ্যসূত্র

বিষয়শ্রেণী:ভারতের ম্যাগাজিন
বিষয়শ্রেণী:সাপ্তাহিকী
বিষয়শ্রেণী:ব্রিটিশ ভারত
বিষয়শ্রেণী:ভারতের ইতিহাস
বিষয়শ্রেণী:পশ্চিমবঙ্গের বিলুপ্ত সংবাদপত্র
বিষয়শ্রেণী:ভারতের বিলুপ্ত সংবাদপত্র
সমাচার চন্দ্রিকা

**সমাচার চন্দ্রিকা** ভবানীচরণ বন্দ্যোপাধ্যায়ের সম্পাদনায় কলকাতা থেকে প্রকাশিত একটি সাপ্তাহিক পত্রিকা। পত্রিকাটি ১৮২২ সালের ৫ই মে প্রথম প্রকাশিত হয়েছিল। সমাচার চন্দ্রিকার সম্পাদক ভবানীচরণ বন্দ্যোপাধ্যায় পূর্বে সম্বাদ কৌমুদীর সম্পাদক ছিলেন, সেখানে তার সাথে রাজা রামমোহন রায়ের সাথে মত-পার্থক্য দেখা দিলে তিনি সমাচার চন্দ্রিকা পত্রিকা প্রতিষ্ঠা করেন।
থাম্ব|৪ঠা ফাল্গুন বুধবার (১৪ই ফেব্রুয়ারি ১৮৭৭) প্রকাশিত পত্রিকার প্রথম পৃষ্ঠা।
সমাচার পত্রিকার সম্পাদক ভবানীচরণ ছিলেন সমকালে প্রভাবশালী ব্যক্তি ও গদ্যসাহিত্য প্রণেতাদের মধ্যে একজন। এর ফলে ধীরে ধীরে পত্রিকাটির প্রচার সংখ্যা বৃদ্ধি পেয়েছিল এবং ১৮২৯ সালের এপ্রিল থেকে সাপ্তাহিক পত্রিকাটি সপ্তাহে দুই দিন প্রকাশ হতে শুরু করে। প্রথম প্রকাশের পর ২৫ বছর পর্যন্ত পত্রিকাটি টিকে ছিল বলে জানা যায়।

রামমোহন রায়ের বিরোধিতা করতে গিয়ে পত্রিকাটি রক্ষণশীল মতের প্রতি ঝুঁকে যায় এবং এ-ব্যপারে সমাচার দর্পর্ণের অনেক প্রতিবেদনের বিপক্ষেও লেখা প্রকাশ কারা শুরু করে। ১৮৩৩ সালে প্রকাশিত সমাচার চন্দ্রিকা পত্রিকায় প্রকাশিত একটি প্রতিবেদনের অংশ:

## আরও দেখুন
* বাংলা পত্র-পত্রিকার তালিকা

## তথ্যসূত্র

বিষয়শ্রেণী:বাংলা ভাষার সংবাদপত্র
বিষয়শ্রেণী:সাপ্তাহিকী
বিষয়শ্রেণী:ব্রিটিশ ভারত
বিষয়শ্রেণী:ভারতের ইতিহাস
বিষয়শ্রেণী:১৮২২
বিষয়শ্রেণী:পশ্চিমবঙ্গের বিলুপ্ত সংবাদপত্র
বিষয়শ্রেণী:ভারতের সংবাদপত্র
বিষয়শ্রেণী:ভারতের বিলুপ্ত সংবাদপত্র
দ্যা স্টোরি অফ সামারা

**দ্য স্টোরি অফ সামারা** (ইংরেজি: The Story of Samara), রিকিয়া মাসুদো পরিচালিত এবং ভারটেক্স প্রোডাকশন হাউজ প্রযোজিত ২০১৫ সালে মুক্তিপ্রাপ্ত একটি বাংলাদেশী ভৌতিক চলচ্চিত্র। বাংলাদেশী চলচ্চিত্র ইতিহাসের প্রথম ভৌতিক ছবি এটি। এই ছবির শুটিং ২০১৩ সালের জানুয়ারীতে শুরু হয়েছিলো। চলচ্চিত্রটিতে অভিনয় করেছেন জান্নাতুল ফেরদৌস পিয়া, শিবা আলী খান, সন্জু সনজ, প্রসুন আজাদ এবং আমান খান। ছবিটির অনেক অংশে ভিজ্যুয়াল এফেক্টস প্রয়োগ করা হয়েছে। এই ছবিটি তৈরী করতে সর্বমোট ৫ কোটি টাকা ব্যয় করা হয়েছে। ছবিটিতে সর্বমোট ৭০০ 4k ক্যামেরা ব্যবহার করা হয়েছে।

## অভিনয়
* জান্নাতুল ফেরদৌস পিয়া
* শিবা আলী খান 
* সান্জু সনজ 
* ইমু
* আমান খান 
* এটিএম শামসুজ্জামান
* কাবিলা

## চিত্রায়ন
এর শুটিং ২০১৩-এর অগাস্টে শুরু হয়। ছবিটির কিছু দৃশ্য শাহবাগের টেনিস ফেডারেশন-এ নেয়া হয়, এছাড়া সোহরাওয়ার্দী উদ্যান, কক্সবাজার এবং রাঙামাটিতেও কিছু দৃশ্যায়ন করা হয়। ছবিতে বেশির ভাগ দৃশ্য স্পেশাল ইফেক্ট দিয়ে করা হয়েছে। এই চলচ্চিত্রটিতে সনি ৭০০ এফ এক্স এবং সং এফ থ্রী ক্যামেরা ব্যবহার করা হয়েছে। একটি দৃশ্য চিত্রায়নের জন্য শিবা আলী খানকে ক্যাবল দ্বারা মাটি থেকে ১০০ মিটার উপরে ঝুঁলতে হয়েছে।

## তথ্যসূত্র

বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:লোমহর্ষক চলচ্চিত্র
বিষয়শ্রেণী:আলাউদ্দিন আলী সুরারোপিত চলচ্চিত্র
দেহরক্ষী (চলচ্চিত্র)

***দেহরক্ষী*** ইফতেখার চৌধুরী পরিচালিত এবং ফ্যাটম্যান ফিল্মস প্রযেজিত ২০১৩ সাল মুক্তিপ্রাপ্ত একটি বাংলাদেশী অ্যাকশন-নির্ভর চলচ্চিত্র। এই ত্রিভূজ-প্রেমের কাহিনী-ভিত্তিক চলচ্চিত্রে অভিনয় করেছেন ববি হক, আনিসুর রহমান মিলন এবং কাজী মারুফ। দেহরক্ষী সর্বমোট ৫০ টির চেয়ে বেশি প্রেক্ষাগৃহে এ মুক্তি পায়। চলচ্চিত্রটি বাংলাদেশী চলচ্চিত্রের নতুন যুগ প্রতীকায়িত করে। এই চলচ্চিত্রের চিত্র, টি রেড ওয়ান ক্যামেরায় ধারণ করা হয়েছে। চলচ্চিত্রটির গান বেশ সাড়া ফেলে। গানের অ্যালবাম "জি-সিরিজ" দ্বারা পরিবেশিত হয়।

## সারসংক্ষেপ
আন্ডারওয়ার্ল্ড ডন আসলাম (আনিসুর রহমান মিলন) সোহানা (ববি হক) নামের একটি মেয়েকে ভালবাসে কিন্তু মেয়েটি তাকে ভালবাসে না, তার পর ও আসলাম জোর করে সোহানাকে তার একটি বাড়িতে আটকে রাখে। কিছু দিন পর আসলাম একটি কাজে আমেরিকায় যাওয়ার আগে তীব্রকে (কাজী মারুফ) সোহানার দেহরক্ষী হিসেবে নিয়োগ দেয় এই বলে যে সোহানা তাকে ভালবাসে। কিন্তু তীব্র জানতে পারে আসলাম সোহানাকে জোর করে আটকে রেখেছে। এর মাঝে সোহানা তীব্রর প্রেমে পড়ে। আসলাম যখন আমেরিকা থেকে ফিরে আসে, সে জানতে পারে সোহানা তীব্রকে ভালবাসে এবং রেগে যায়। তারপর তিন জনের মধ্যে ভালবাসার যুদ্ধ।

## অভিনয়
* ববি হক
* কাজী মারুফ
* আনিসুর রহমান মিলন
* শিভা সানু
* কাজী হায়াৎ
* প্রবীর মিত্র
* শিমুল খান

## সঙ্গীত

## তথ্যসূত্র

বিষয়শ্রেণী:২০১৩-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:ইফতেখার চৌধুরী পরিচালিত চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
ফলিত পদার্থবিজ্ঞান

**ফলিত পদার্থবিজ্ঞান** (ইংরেজি: Applied physics) পদার্থবিজ্ঞানের একটি শাখা, যেখানে বৈজ্ঞানিক বা প্রকৌশলের সমস্যাগুলি সমাধান করার উদ্দেশ্যে পদার্থবিজ্ঞান প্রয়োগ করা হয়। তাই ফলিত পদার্থবিজ্ঞান প্রকৌশল ও পদার্থবিজ্ঞানের মধ্যে সেতু হিসেবে কাজ করে।

ফলিত পদার্থবিজ্ঞান ও বিশুদ্ধ পদার্থবিজ্ঞানের মধ্যে পার্থক্য সূক্ষ্ম। গবেষকদের মনোভাব ও প্রেষণা এবং গবেষণাকর্মটি দ্বারা যে প্রযুক্তি বা বিজ্ঞানের যে শাখাটি প্রভাবিত হবে, তার সাথে গবেষণাকর্মটির সম্পর্কের উপর ভিত্তি করে পদার্থবিজ্ঞানকে ফলিত বা বিশুদ্ধ গণ্য করা হতে পারে। একদিকে ফলিত পদার্থবিজ্ঞানের শেকড় ভৌত বিজ্ঞানসমূহের মৌলিক সত্য ও প্রত্যয়গুলিতে প্রোথিত, আবার অন্যদিকে এটির মূল উদ্দেশ্য হল বৈজ্ঞানিক নীতিগুলিকে ব্যবহারিক যন্ত্রপাতি ও ব্যবস্থায় কাজে লাগানো এবং বিজ্ঞানের অন্যান্য শাখা ও উচ্চ প্রযুক্তিগুলিতে পদার্থবিজ্ঞানের প্রয়োগ।

## ফলিত পদার্থবিজ্ঞানে গবেষণার উদাহরণ
*ট্রানজিস্টর
*লেজার
*ফোটনীয় কেলাস ও কোয়ান্টাম আলোকবিজ্ঞান
*অর্ধপরিবাহী
*ত্বরক পদার্থবিজ্ঞান

## আরও দেখুন
*ফলিত বিজ্ঞান
*ফলিত গণিত
*প্রকৌশল
*প্রকৌশল পদার্থবিজ্ঞান
*উচ্চ প্রযুক্তি

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:পদার্থবিজ্ঞান টেমপ্লেট
বিষয়শ্রেণী:ফলিত ও আন্তঃশাস্ত্রীয় পদার্থবিজ্ঞান
বিষয়শ্রেণী:প্রকৌশলের শাখা
সংযুক্ত আরব আমিরাত জাতীয় ক্রিকেট দল

**সংযুক্ত আরব আমিরাত জাতীয় ক্রিকেট দল** () আন্তর্জাতিক ক্রিকেট খেলার জন্য সংযুক্ত আরব আমিরাতের জাতীয় ক্রিকেট দলের প্রতিনিধিত্ব করছে। ১৯৮৯ সালে আন্তর্জাতিক ক্রিকেট কাউন্সিলের (আইসিসি) অনুমোদিত সদস্য হয় এবং পরের বছরই ১৯৯০ সালে সহযোগী সদস্যের মর্যাদা পায়। আমিরাত ক্রিকেট বোর্ডের মাধ্যমে সংযুক্ত আরব আমিরাত দলটি পরিচালিত হচ্ছে। বর্তমানে দলের অধিনায়কত্ব করছেন আহমেদ রাজা ও কোচের দায়িত্ব পালন করছেন পাকিস্তানের আকিব জাভেদ।

## সাফল্যগাঁথা
অন্যতম উদীয়মান একদিনের আন্তর্জাতিক দল হিসেবে সংযুক্ত আরব আমিরাত দল ২০০০ থেকে ২০০৬ সালের মধ্যে ধারাবাহিকভাবে চারবার এসিসি ট্রফি জয়লাভ করে। এছাড়াও, ১৯৯৬, ১৯৯৮ এবং ২০০৮ সালে এসিসি ট্রফি প্রতিযোগিতায় রানার্স-আপ হয়েছিল। ১৯৯৪ সালে দলটি আইসিসি ট্রফি প্রতিযোগিতায় জয়লাভ করেছিল। একই বছর তারা প্রথমবারের মতো একদিনের আন্তর্জাতিক ক্রিকেট খেলায় অংশগ্রহণ করে। ১৯৯৬ সালের বিশ্বকাপ ক্রিকেটেও দলটি প্রতিদ্বন্দ্বিতা করে। এ পর্যন্ত তারা একদিনের আন্তর্জাতিক ক্রিকেটের জন্য অনুসৃত র‌্যাঙ্কিং প্রথায় অন্তর্ভুক্ত হতে পারেনি।

## আইসিসি বিশ্ব টুয়েন্টি২০
দলটি ২০১৩ সালের আইসিসি বিশ্ব টুয়েন্টি২০ বাছাইপর্বে ৪র্থ স্থান অধিকার করে। এর ফলে তারা বাংলাদেশে অনুষ্ঠিতব্য ২০১৪ সালের আইসিসি বিশ্ব টুয়েন্টি২০ প্রতিযোগিতায় প্রথমবারের মতো ১৬ দলের অংশগ্রহণে অন্য দশটি পূর্ণাঙ্গ সদস্যদের সাথে অংশগ্রহণ করে। গ্রুপ-পর্বে সংযুক্ত আরব আমিরাত দল জিম্বাবুয়ে, আয়ারল্যান্ড ও নেদারল্যান্ডসের মোকাবেলা করে।

## বর্তমান দল

## তথ্যসূত্র

## বহিঃসংযোগ
* Emirates Cricket Board official website

বিষয়শ্রেণী:সংযুক্ত আরব আমিরাতে ক্রিকেট
বিষয়শ্রেণী:জাতীয় ক্রিকেট দল
বিষয়শ্রেণী:সংযুক্ত আরব আমিরাতের জাতীয় ক্রীড়া দল
বিষয়শ্রেণী:আন্তর্জাতিক ক্রিকেটে সংযুক্ত আরব আমিরাত
বিরজু মহারাজ

**ব্রিজমোহন মিশ্র** (Hindi: बृजमोहन मिश्र) সাধারণভাবে **পণ্ডিত বিরজু মহারাজ** (Hindi: पंडित बिरजू महाराज)(৪ ফেব্রুয়ারি ১৯৩৮ - ১৬ জানুয়ারি ২০২২) নামে পরিচিত, ছিলেন ভারতে কত্থক নৃত্যে লক্ষ্ণৌ হতে আগত *কালকা-বিনন্দাদিন* ঘরাণার একজন প্রধান শিল্পী। তিনি কত্থক নৃত্যের জন্য পরিচিত 'মহারাজ' পরিবারের অন্যতম সদস্য, তার পরিবারের অন্যান্য প্রখ্যাত শিল্পীরা হলেন তার দুই পিতৃব্য শম্ভু মহারাজ এবং লাচ্চু মহারাজ ও পিতা ও গুরু অচ্ছন মহারাজ। যদিও নৃত্যই তার প্রথম শিল্প-শৈলী, কিন্তু ভারতীয় শাস্ত্রীয় সংগীতের উপরও তার চমৎকার দখল রয়েছে এবং কণ্ঠশিল্পী হিসেবেও তিনি প্রভূত সুনামের অধিকারী।

## আরও দেখুন
* কত্থক
* কত্থক নৃত্যশিল্পীদের তালিকা

## তথ্যসূত্র

* 
* বিরজু মহারাজ
বিষয়শ্রেণী: দেশিকোত্তম পুরস্কার প্রাপক

## বহিঃসংযোগ
* 
* পণ্ডিত বিরজু মহারাজ  (অফিসিয়াল ওয়েব সাইট)
* কত্থক শিক্ষক পণ্ডিত বিরজু মহারাজ ভারতের প্রধান নৃত্যশিল্পী 

বিষয়শ্রেণী:১৯৩৮-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:২১শ শতাব্দীর ভারতীয় নৃত্যশিল্পী
বিষয়শ্রেণী:উত্তরপ্রদেশের নৃত্যশিল্পী
বিষয়শ্রেণী:কত্থক নৃত্যশিল্পী
বিষয়শ্রেণী:ভারতীয় চলচ্চিত্র নৃত্য পরিচালক
বিষয়শ্রেণী:ভারতীয় ধ্রুপদী নৃত্যের শিক্ষক
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:ভারতীয় নৃত্য পরিচালক
বিষয়শ্রেণী:শিল্পকলায় পদ্মবিভূষণ প্রাপক
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:কালিদাস সম্মান প্রাপক
বিষয়শ্রেণী:শ্রেষ্ঠ নৃত্য পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ নৃত্য পরিচালনা বিভাগে ফিল্মফেয়ার পুরস্কার বিজয়ী
কিশোরী আমোনকর

**কিশোরী আমোনকর** একজন ভারতীয় কণ্ঠশিল্পী যিনি মূলত: শাস্ত্রীয় রীতির *[[খেয়াল]]* এবং হালকা শাস্ত্রীয় ঘরানার *[[ঠুমরী]]* ও *[[ভজন]]* জাতীয় গানের জন্য পরিচিত। আমোনকর তার মা জয়পুর ঘরানার ধ্রুপদী শিল্পী মগুবাঈ কুর্দীকর-এর অধীনে সঙ্গীতের (জয়পুর ঘরানার ঐতিহ্যে) তালিম নিলেও কর্মজীবনে তিনি কণ্ঠ্য শৈলীর বিভিন্ন পরীক্ষামুলক ঢং ব্যবহার করেছেন। তাকে ভারতীয় শাস্ত্রীয় সঙ্গীতের শ্রেষ্ঠ শিল্পীদের একজন বলে বিবেচনা করা হয়।

## পুরস্কার ও সম্মননা
আমোনকর ১৯৮৭ সালে ভারতের জাতীয় পুরস্কার পদ্মভূষণ ও ২০০২ সালে পদ্মবিভূষণ পেয়েছেন। তাকে ১৯৮৫ সালে সঙ্গীত নাটক একাডেমী পুরস্কার এবং ২০০৯ সালে সঙ্গীত নাটক একাডেমী ফেলোশিপ প্রদান করা হয়।

## টীকা

## তথ্যসূত্র

## বহিঃসংযোগ

* 

বিষয়শ্রেণী:১৯৩২-এ জন্ম
বিষয়শ্রেণী:ভারতীয় সঙ্গীত শিল্পী
বিষয়শ্রেণী:ভারতীয় নারী সঙ্গীত শিল্পী
বিষয়শ্রেণী:সঙ্গীত নাটক একাডেমী পুরস্কার প্রাপক
বিষয়শ্রেণী:সঙ্গীত নাটক একাডেমী ফেলোশিপ প্রাপক
বিষয়শ্রেণী:২০শ শতাব্দীর ভারতীয় সঙ্গীতশিল্পী
বিষয়শ্রেণী:২০১৭-এ মৃত্যু
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:মুম্বইয়ের সঙ্গীতশিল্পী
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:শিল্পকলায় পদ্মবিভূষণ প্রাপক
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:মহারাষ্ট্রের নারী সঙ্গীতজ্ঞ
সম্বাদ কৌমুদী

**সংবাদ কৌমুদী** ভবানীচরণ বন্দ্যোপাধ্যায়ের সম্পাদনায় কলকাতা থেকে প্রকাশিত একটি বাংলা সাপ্তাহিক পত্রিকা। পত্রিকাটি প্রথম প্রকাশিত হয়েছিল ১৮২১ সালের ৪ ডিসেম্বর। সংবাদ কৌমুদীর প্রধান পৃষ্ঠপোষক ছিলেন রাজা রামমোহন রায় এবং প্রকাশক ছিলেন তারাচাদ দত্ত। ১৮৩৪ সাল পর্যন্ত পত্রিকাটি প্রকাশিত হয়েছিল।

মুলত সামাজিক ও হিন্দুধর্মীয় রক্ষণশীলতার বিরুদ্ধে উদার মনোভাব নিয়ে পত্রিকাটি লেখনী ধারণ করেছিল। তদানীন্তন হিন্দু সমাজের কুসংস্কারগুলো দূর করার জন্য সংস্কারের পক্ষে জনমত গড়ে তোলায় ‘সংবাদ কৌমুদী’ বিশেষ ভূমিকা পালন করেছে। সম্পাদক ভবানীচরণ বন্দ্যোপাধ্যায় পরবর্তীতে রাজা রামমোহনের সাথে মত-পার্থক্যে জড়িয়ে পত্রিকাটির সম্পাদনা থেকে চলে যান এবং পরবর্তীতে ১৮২২ সালের ৫ই মে সমাচার চন্দ্রিকা পত্রিকা প্রতিষ্ঠা করেন। এছাড়াও ব্রিটিশ সরকার সেসময়কার সংবাদপত্রগুলোর উপর সেন্সরশিফ আরোপ করার পর রামমোহন রায় পত্রিকাটি বন্ধ করে দেন।

কলকাতার দুর্গাপুজোর ইতিহাস নিয়ে সংবাদ কৌমুদীতে প্রকাশিত একটি প্রতিবেদনের অংশবিশেষ:

## সতীদাহের বিরুদ্ধে অভিযান
সংবাদ কৌমুদি সতীদাহের বিরুদ্ধে নিয়মিত সম্পাদকীয় লিখত, এটিকে বর্বর এবং অ-হিন্দু বলে নিন্দা করে। এটি ছিল রামমোহন রায়ের সতীদাহের বিরুদ্ধে অভিযানের প্রধান বাহন। 14 ফেব্রুয়ারি, 1823-এর কলকাতা জার্নালে সম্পাদকীয়তে বলা হয়েছে, "যে কাগজটি এতটাই বিপদে পরিপূর্ণ বলে বিবেচিত হয়েছিল এবং বারুদের ব্যারেলে নিক্ষিপ্ত স্ফুলিঙ্গের মতো সারা ভারতে বিস্ফোরিত হওয়ার সম্ভাবনা ছিল, সেই কাগজটি দীর্ঘদিন ধরে মাটিতে পড়ে গেছে। সমর্থন; প্রধানত আমরা বুঝতে পারি কারণ এটি তিনটি প্রথার বিরোধিতা করে এবং বিশেষ করে হিন্দু বিধবাদের পুড়িয়ে মারা ইত্যাদির দ্বারা স্থানীয় সম্প্রদায়কে বিরক্ত করেছিল।" গভর্নর-জেনারেল বেন্টিঙ্ক, মূলত (যদিও একচেটিয়াভাবে নয়) রাম মোহন রায় দ্বারা প্ররোচিত, 1829 সালে সতীদাহকে নিষিদ্ধ ঘোষণা করে ক্রমবর্ধমান জনরোষের প্রতিক্রিয়া জানান।

## আরো দেখুন
* বাংলা পত্র-পত্রিকার তালিকা

## তথ্যসূত্র

বিষয়শ্রেণী:বাংলা ভাষার সংবাদপত্র
বিষয়শ্রেণী:সাপ্তাহিকী
বিষয়শ্রেণী:ব্রিটিশ ভারত
বিষয়শ্রেণী:ভারতের ইতিহাস
বিষয়শ্রেণী:পশ্চিমবঙ্গের বিলুপ্ত সংবাদপত্র
বিষয়শ্রেণী:১৮১৯-এ ভারতে প্রতিষ্ঠিত
বিষয়শ্রেণী:ভারতের বিলুপ্ত সংবাদপত্র
আল্লুরী সীতারাম রাজু

**আল্লুরী সীতারাম রাজু** (৪ জুলাই ১৮৯৭ - ৭ মে ১৯২৪) (অন্যান্য নাম: **আলুরী রাম্পা রাম রাজু**, **রাম চন্দ্র রাজু**, এবং **আল্লুরী রামরাজু**) ছিলেন একজন ভারতীয় বিপ্লবী যিনি ভারতের স্বাধীনতা সংগ্রামের সাথে যুক্ত ছিলেন।

রাজু ১৯২২-২৪ সালের ব্রিটিশ রাজের বিরুদ্ধে "রুম্পা উপজাতিদের বিদ্রোহ"-এ নেতৃত্ব দেন, যা গড়ে উঠেছিলো বিভিন্ন উপজাতীয় নেতা এবং তাদের অন্যান্য সমর্থকদের দ্বারা। স্থানীয় জনগণের নিকট তিনি "মাণ্যম বীরুদ" ('Manyam Veerudu' - "অরণ্যের বীর") হিসাবে পরিচিত ছিলেন।

## তথ্যসূত্র

## বহিঃসংযোগ
* Mystery of Alluri Seetha Rama Raju Death

বিষয়শ্রেণী:১৮৯৭-এ জন্ম
বিষয়শ্রেণী:১৯২৪-এ মৃত্যু
বিষয়শ্রেণী:ভারতীয় বিপ্লবী
বিষয়শ্রেণী:তেলুগু ব্যক্তি
বিষয়শ্রেণী:ভারতীয় স্বাধীনতা কর্মী
বিষয়শ্রেণী:১৮৯০-এর দশকে জন্ম
বিষয়শ্রেণী:২০শ শতাব্দীতে ব্রিটিশ ভারত দ্বারা মৃত্যুদণ্ডপ্রাপ্ত
বিষয়শ্রেণী:উপমহাদেশীয় আদিবাসী ব্যক্তি
কত্থক নৃত্যশিল্পীদের তালিকা

প্রথাগতভাবে, ভারতীয় শাস্ত্রীয় নৃত্য **[[কত্থক]]**-এর লখনউ, জয়পুর ও বেনারস - এই তিনটি ঘরানা আছে; এখানে কত্থক নৃত্যের শিল্প গুরু ও সুপরিচিত নর্তকদের একটি তালিকা দেয়া হলো।

## ঘরানার স্থপতি
* ভাণুজি - স্থপতি: জয়পুর ঘরানা
* ঈশ্বরী প্রসাদ - স্থপতি: লখনউ ঘরানা
* জানকী প্রসাদ - স্থপতি: বেনারস ঘরানা
* রাজা চক্রধর সিং - স্থপতি: রাইঘর ঘরানা

## ৩ ঘরানা গুরুবৃন্দ

### লখনউ ঘরানা
নিম্নে ঈশ্বরী প্রসাদ মহোদয়ের শিষ্যদের থেকে শুরু করে *লখনউ ঘরানা*-র গুরুবৃন্দের তালিকা দেয়া হলো:

## তথ্যসূত্র

* www.vedinstitute.org - Benaras Gharana
* Kathak dance School Jaipur India
* Manisha Gulyani Kathak Artiste 
* Namrata Rai
* Poonam Shyam
* Gopi Krishna Kathak institute https://web.archive.org/web/20120614072002/http://www.gopikrishnakathak.com/
* Ninad Center for Performing Arts, Mumbai

বিষয়শ্রেণী:কত্থক নৃত্যশিল্পী
পুরুষোত্তম দাস ট্যান্ডন

**পুরুষোত্তম দাস ট্যান্ডন** (দেবনাগরী: पुरुषोत्तम दास टंडन; উর্দু: پرشوتم داس ٹنڈن) , (১ আগস্ট ১৮৮২ - ১ জুলাই ১৯৬২), ছিলেন উত্তর প্রদেশ থেকে ভারতের স্বাধীনতা সংগ্রামে একজন নেতৃত্ব দানকারী ব্যক্তিত্ব। 'হিন্দি'-কে ভারতের রাষ্ট্রীয় ভাষার মর্যাদা দানের প্রচেষ্টার জন্য তিনি ব্যাপকভাবে পরিচিত। তাকে *রাজর্ষি* (মূল: রাজা + ঋষি = রাজকীয় সন্ত) উপাধীতে অভিহিত করা হয়। ১৯৬১ সালে তাকে ভারতের সর্বোচ্চ বেসামরিক পুরস্কার ভারতরত্নে ভূষিত করা হয়।

## তথ্যসূত্র

## বহিঃসংযোগ
* An article on Purushottam Das Tandon 
* Opposition to Partition
* Path to Partition 
* A snippet on the relation between Nehru and Purushottam Das Tandon
* Article saying that Purushottam Das Tandon shifted to Rubber Chappals
* Arrest of Nehru and Purushottam Das Tandon 
* In a time warp

বিষয়শ্রেণী:ভারতীয় জাতীয় কংগ্রেসের সভাপতি
বিষয়শ্রেণী:১৮৮২-এ জন্ম
বিষয়শ্রেণী:১৯৬২-এ মৃত্যু
বিষয়শ্রেণী:ভারতীয় হিন্দু
বিষয়শ্রেণী:ভারতরত্ন প্রাপক
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:প্রথম লোকসভার সদস্য
বিষয়শ্রেণী:উত্তরপ্রদেশের রাজ্যসভা সদস্য
বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:ব্রিটিশ ভারতের বন্দি ও আটক
শোয়েব মাকসুদ

**শোয়েব মাকসুদ** (; জন্ম: ১৫ এপ্রিল, ১৯৮৭) হলেন একজন পাকিস্তানি আন্তর্জাতিক ক্রিকেটার। তিনি ডানহাতি ব্যাটসম্যান হিসেবে পাকিস্তান দলের হয়ে আন্তর্জাতিক ক্রিকেট খেলে থাকেন এবং মাঝে মধ্যে দলের প্রয়োজনে অতিরিক্ত বোলার হিসেবে অফব্রেক বলও করে থাকেন। শোয়েবের ওডিআই ম্যাচে অভিষেক ঘটে ৮ নভেম্বর ২০১৩ সালে দক্ষিণ আফ্রিকার বিরুদ্ধে এবং টি-২০ আন্তর্জাতিকে অভিষেক ঘটে ২৩ আগস্ট ২০১৩ সালে জিম্বাবুয়ের বিরুদ্ধে। তিনি তার প্রথম ওডিআই ম্যাচে ৫৪ বলে ৫৬ রানের এক অসাধারণ ইনিংস উপহার দেন।

## খেলোয়াড়ী জীবন
জিম্বাবুয়ের বিরুদ্ধে টি-২০ আন্তর্জাতিকে খেলায় মাধ্যমে অভিষেক ঘটে শোয়েব মাকসুদের। এরপর তার অসাধারণ ব্যাটিংয়ে নজর কাড়ে নির্বাচকেদর, যার ফলে ওডিআই ম্যাচ খেলার সৌভাগ্য হয় তার। আর ওডিআই ম্যাচগুলো অসাধারণ নৌপূন্যর জন্য তিনি এখন পাকিস্তান দলের নিয়মিত একজন খেলোয়াড়ে পরিণত হয়েছেন। শোয়েবের একদিনের আন্তর্জাতিক খেলায় ৫৪ বলে ৫৬ রানের এক দুর্দান্ত ইনিংস উপহার দেন ডেল স্টেইন, মরনে মরকেলদের মত দুর্দান্ত বোলারদের বিরুদ্ধে।

## তথ্যসূত্র


## আরও দেখুন
* পাকিস্তান জাতীয় ক্রিকেট দল
* উমর আকমল
* শারজিল খান
* বিলাওয়াল ভাট্টি
* 
*

## বহিঃসংযোগ

বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:পাঞ্জাবি ব্যক্তি
বিষয়শ্রেণী:মুলতান থেকে আগত ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:বেলুচিস্তানের ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:পেশাওয়ার জালমির ক্রিকেটার
বিষয়শ্রেণী:ইউনাইটেড ব্যাংক লিমিটেডের ক্রিকেটার
বিষয়শ্রেণী:ওয়াটার এন্ড পাওয়ার ডেভেলপম্যান্ট অথরিটির ক্রিকেটার
বিষয়শ্রেণী:মুলতান সুলতান্সের ক্রিকেটার
বিষয়শ্রেণী:মুলতানের ক্রিকেটার
বিষয়শ্রেণী:দক্ষিণ পাঞ্জাবের (পাকিস্তান) ক্রিকেটার
বেনাভোলেন্ট ডিক্টেটর ফর লাইফ

**বেনাভোলেন্ট ডিক্টেটর ফর লাইফ** (Benevolent Dictator for Life বা BDFL) একটি খেতাব বা উপাধি যা খুব অল্প সংখ্যক নেতৃস্থানীয় মুক্ত সোর্স সফটওয়্যার ও প্রযুক্তি উন্নয়নকারীদের ক্ষেত্রে ব্যবহার করা হয়। বিশেষত যারা সংশ্লিষ্ট মুক্ত সোর্স প্রযুক্তির উদ্যোক্তা ও কর্তৃপক্ষ হিসেবে সর্বজন স্বীকৃত।

১৯৯৫ সালে উপাধিটির প্রচলন ঘটে পাইথন প্রোগ্রামিং ভাষার জনক গুইডো ভ্যান রস্যিউমকে কেন্দ্র করে। ভ্যান রস্যিউম কর্পোরেশন ফর ন্যাশনাল রিসার্চ ইনিসিয়েটিভ্‌সে যোগদানের কিছুকাল পর কেন ম্যানহেইমার কর্তৃক প্রেরণকৃত একটি ইমেইলে উপাধিটির প্রয়োগ দেখা যায়। ম্যানহেইমার ইমেইলটি প্রেরণ করেন পাইথন প্রোগ্রামিং ভাষা উন্নয়ন ও এ সংক্রান্ত ওয়ার্কশপ ইত্যাদি তত্ত্বাবধান করার জন্য একটি আধা-আনুষ্ঠানিক গ্রুপ তৈরির প্রচেষ্টাকে কেন্দ্র করে অনুষ্ঠিত অধিবেশনের প্রতি।

বিডিএফএল (BDFL) উপাধিটির সাথে “বেনাভোলেন্ট ডিক্টেটর” নামক বহুল প্রচলিত পরিভাষার কোন সংশ্লিষ্টতা নেই। বেনাভোলেন্ট ডিক্টেটর নামক পরিভাষাটি জনপ্রিয় হয়েছে ১৯৯৯ সালে লিখিত এরিক এস রেমন্ডের “হোমস্টেডিং দি নুস্ফিয়ার” নিবন্ধের মাধ্যমে।

## বেনাভোলেন্ট ডিক্টেটর ফর লাইফ উপাধিধারীদের তালিকা

# রিচার্ড স্টলম্যান, জিএনইউ প্রকল্পের প্রতিষ্ঠাতা।
# আর্দ্রিয়ান বউয়ের, রেপরাপ প্রকল্পের প্রতিষ্ঠাতা।
# গুইডো ভ্যান রস্যিউম, পাইথন প্রোগ্রামিং ভাষার জনক।
# লিনাস টোরভেল্ডস, লিনাক্স কার্নেলের জনক।
# প্যাট্রিক ভকারডিং, স্ল্যাকওয়ার জনক।
# জিমি ওয়েলস, উইকিপিডিয়ার প্রতিষ্ঠাতা।
# ফ্যাবিও ইরকুলিয়ানি, সাবায়ন লিনাক্সের জনক।
# মার্ক শাটলওয়ার্থ যিনি নিজেকে "সেল্ফ এপোয়েন্টেড বেনাভলেন্ট ডিক্টেটর ফর লাইফ" হিসেবে পরিচয় দেন ও তার গঠিত উবুন্টু কমিউনিটি তাকে উক্ত উপাধিতে প্রায়ই উল্লেখ করে থাকে।
# আর্দ্রিয়ান হোলোভাটি এবং জ্যাকব কাপলান মস, পাইথন ডিজ্যাঙ্গো ফ্রেমওয়ার্কের উন্নয়নকারী।
# স্টিভ কোস্ট, ওপেনস্ট্রিটম্যাপের প্রতিষ্ঠাতা।
# রেসমাস লিউডর্ফ, পিএইচপি প্রোগ্রামিং ভাষার জনক।
# রায়ান ডাল, জাভাস্ক্রিপ্ট ভিক্তিক নোড.জেএসের জনক।
# ল্যারি ওয়াল, পার্ল প্রোগ্রামিং ভাষার জনক।
# টন রোসেন্ডাল, গ্রাফিক্স সফটওয়্যার ব্লেন্ডারের জনক।
# ড্রাইস বাইটায়ের্ট, ড্রুপল সিএমএসের জনক।
# ইউকিহিরো মাতসুমোতো, রুবি প্রোগ্রামিং ভাষার জনক।

## তথ্যসূত্র

বিষয়শ্রেণী:উপাধি
বিষয়শ্রেণী:বিজ্ঞান ও প্রযুক্তিতে পুরস্কার
বিষয়শ্রেণী:মুক্ত সফটওয়্যার সংস্কৃতি ও নথি
বিষয়শ্রেণী:একনায়কতন্ত্র
রত্নাকরশান্তি

**রত্নাকরশান্তি** বা **শান্তি পা** চুরাশিজন বৌদ্ধ মহাসিদ্ধদের মধ্যে একজন ছিলেন।

## সময়কাল
রত্নাকরশান্তির জীবন সম্বন্ধে বিশেষ কিছু জানা যায় না। অভয়দত্তের মতে নবম শতাব্দীতে পাল সম্রাট দেবপালের আমলে তিনি সিংহলের রাজা কাপিনার আমন্ত্রণ পান। কিন্তু কিথ ডাওম্যান এই তথ্যকে স্বীকার করেননি। তারানাথের মতে তিনি দশম শতাব্দীর রাজা চনকের সমসাময়িক ছিলেন।

## শিক্ষা
রত্নাকরশান্তি বিক্রমশীলা বিশ্ববিদ্যালয়ের অন্যতম প্রধান তার্কিক ছিলেন। তিনি নারো পার নিকট শিক্ষালাভ করেন এবং অতীশ দীপঙ্কর ও মৈত্রী পাকে শিক্ষাদান করেন।

## রচনা
রত্নাকরশান্তি গুহ্যসমাজতন্ত্রের ওপর তিনটি টীকাভাষ্য রচনা করেন। এছাড়াও তিনি হেবজ্র তন্ত্র, মহামায়াতন্ত্র এবং শান্তরক্ষিতের মধ্যমকালঙ্কারের ওপর টীকাভাষ্য রচনা করেন। তিনি মৈত্রেয়নাথের অভিসময়ালঙ্কারের ওপর শুদ্ধিমতি, প্রমাণের ওপর অন্তর্ব্যাপ্তিসমর্থন এবং প্রজ্ঞাপারমিতার ওপর সারতমা, প্রজ্ঞাপারমিতোপদেশ ও প্রজ্ঞাপারমিতাভাবনোপদেশ নামক তিনটি টীকাভাষ্য রচনা করেন। এছাড়া তিনি সুখদুঃখদ্বয়-পরিত্যাগদৃষ্টি নামক একটি গ্রন্থ রচনা করেন। তিনি চর্যাপদের দুইটি পদও রচনা করেন।

## পাদটীকা


## তথ্যসূত্র

## বহিঃসংযোগ
* The Antarvyāptisamarthana of Ratnākaraśānti
* The ''Āloka'' of Haribhadra and the ''Sāratāma'' of Ratnākaraśānti: A Comparative Study of the Two Commentaries of the ''Aṣṭasāhasrikā''
* Luminosity: Reflexive Awareness in Ratnākaraśānti's Pith Instructions for the Ornament of the Middle Way

বিষয়শ্রেণী:মহাসিদ্ধ
বিষয়শ্রেণী:চর্যাপদের কবি
বিষয়শ্রেণী:ভারতীয় বৌদ্ধ
বিষয়শ্রেণী:বিহারের ইতিহাস
বিষয়শ্রেণী:বজ্রযান
মাইমো

thumb|250px| SISO, SIMO, MISO এবং MIMO এর মধ্যে পার্থক্য। বামে প্রেরণকারী এবং ডানে গ্রহণকারী এন্টেনার সংখ্যা )

MIMO (উচ্চারণ **মাইমো** ) বা **একাধিক প্রেরণ একাধিক গ্রহণ** ( মাল্টিপল ইনপুট এবং মাল্টিপল আউটপুট ) হচ্ছে প্রেরক এবং গ্রাহক উভয় দিকেই একাধিক অ্যান্টিনা ব্যবহার করে তথ্য আদান প্রদান করার একটি পদ্ধতি। এই পদ্ধতিতে একাধিক ব্যবহারকারিকে অতি উচ্চহারে তথ্য প্রেরণ করা যায়। এই কারণে, মাইমো এই মুহূর্তে IEEE 802.11n ( ওয়াই ফাই ), 4 জি, 3GPP , ওয়াইম্যাক্স এবং HSPA + স্ট্যান্ডার্ডে ব্যবহার হচ্ছে।

## গাণিতিক মডেল
thumb|250px|MIMO চ্যানেল মডেল
:\mathbf{Y} = \mathbf{H}\mathbf{x} + \mathbf{n}
যেখানে \scriptstyle\mathbf{Y} হচ্ছে গ্রহণকারী এন্টেনা সংখ্যার ম্যাট্রিক্স , \scriptstyle\mathbf{x} হচ্ছে প্রেরণকারী এন্টেনা সংখ্যার ম্যাট্রিক্স , এবং \scriptstyle\mathbf{H} হচ্ছে চ্যানেল ম্যাট্রিক্স এবং \scriptstyle\mathbf{n} হচ্ছে নয়েজ। 

:
\mathbf Y = \begin{bmatrix} Y_{1} \\ Y_{2}\\... \\... \end{bmatrix}\,
 উদাহরণ সরূপ, এখানে Y1 হচ্ছে প্রথম গ্রহণকারী এন্টেনার প্রাপ্ত সংকেত

:
\mathbf H = \begin{bmatrix} h_{11} & h_{12} & ... ... \\ h_{21} & h_{22} & ... ... \\... ...\\... ... \end{bmatrix}\,
 ; উদাহরণ সরূপ, এখানে h21 হচ্ছে প্রথম প্রেরণকারী এন্টেনা থেকে দ্বিতীয় এন্টেনা যাবার পথের ফিল্টার

:
\mathbf x = \begin{bmatrix} x_{1} \\ x_{2}\\... \\... \end{bmatrix}\,
 উদাহরণ সরূপ, এখানে x1 হচ্ছে প্রথম প্রেরণকারী এন্টেনার প্রাপ্ত সংকেত

## বিট সনাক্তকরণ

প্রাপ্ত সংকেত থেকে **প্রেরণকারী সঠিক বিট (x)** সনাক্তকরণের জন্য প্রধানতম সমস্যা হচ্ছে **আন্তঃ প্রতীক হস্তক্ষেপ** ( ISI  ) । মাইমো তে আন্তঃ প্রতীক হস্তক্ষেপ দূর করার পদ্ধতি **ইকুয়ালাইজার** ( http://en.wikipedia.org/wiki/Equalization|Equalizer) ব্যবহার করা বাধ্যতামূলক। তবে SISO ( প্রচলিত পদ্ধতি যেখানে প্রেরণকারী এবং গ্রহণকারী উভয়েই একটি করে এন্টেনা ব্যবহার করেন) পদ্ধতিতে ইকুয়ালাইজার ব্যবহার করা বাধ্যতামূলক নয়। SISO -তে ডিমডুলেটর ব্যবহার করা হয়। 
বিট (x) সনাক্তকরণের জন্যে, মাইমো ইকুয়ালাইজার-এ নিম্নলিখিত যেকোনো একটি পদ্ধতি ব্যবহার করা হয়।

* ১. সর্বোচ্চ সম্ভাবনা ( Maximum likelihood)
* ২. রৈখিক পদ্ধতি (Linear method)
:* ২.১ সর্বনিম্ন গড় বর্গ প্রাক্কলন (Minimum mean square estimation)
:* ২.২শূন্য বলপ্রয়োগ (Zero Forcing )
* ৩. অ রৈখিক (Non-linear method)
:* ৩.১ ভি-ব্লাস্ট (V-BLAST)

১। সর্বোচ্চ সম্ভাবনা :
এই পদ্ধতিতে প্রেরণকারী সঠিক বিট (x) থেকে সনাক্ত করার জন্য নিম্নলিখিত পদ্ধতি ব্যবহার করা হয়। 
 x_Hat=|Y-Hx|2 
এখানে x_Hat= হছে প্রেরণকারী সঠিক বিটের প্রাক্কলন/অনুমান 
Y = গ্রহণকারীর প্রাপ্ত সংকেত 
H = প্রেরণকারী এবং গ্রহণকারী সকল এন্টেনার ম্যাট্রিক্স 
x =মডুলেশন সকল বিটের ম্যাট্রিক্স

প্রাপ্ত সকল বিট (x_hat) এই সুত্রে বসিয়ে দেখা হয়, কোন মডুলেশন-এর জন্যা মান সবচেয়ে কাছাকাছি হয়, তাহলে সেই মডুলেশন ই আমাদের প্রাপ্ত বিট।

২.১ সর্বনিম্ন গড় বর্গ প্রাক্কলন : এই পদ্ধতিতে প্রেরণকারী সঠিক বিট (x) থেকে সনাক্ত করার জন্য নিম্নলিখিত পদ্ধতি ব্যবহার করা হয়।

x_hat = W*Y

এখানে x_Hat= হছে প্রেরণকারী সঠিক বিটের প্রাক্কলন/অনুমান 
W = যে ফিল্টার ব্যবহার করা হবে তার মান। 
Y = গ্রহণকারীর প্রাপ্ত সংকেত 
এখানে, W =

বিষয়শ্রেণী:আইইইই ৮০২
বিষয়শ্রেণী:তথ্য তত্ত্ব
বিষয়শ্রেণী:বেতার সম্পদ ব্যবস্থাপনা
বিষয়শ্রেণী:নিয়ন্ত্রণ প্রকৌশল
সৈয়দা জোহরা তাজউদ্দীন

**সৈয়দা জোহরা তাজউদ্দীন** (২৪ ডিসেম্বর ১৯৩২ - ২০ ডিসেম্বর ২০১৩) ছিলেন বাংলাদেশের একজন রাজনীতিবিদ এবং প্রথম প্রধানমন্ত্রী তাজউদ্দীন আহমদের সহধর্মিনী। তিনি ১৯৭৭ সালে বাংলাদেশ আওয়ামী লীগের আহ্বায়কের দায়িত্ব পালন করেছেন।

## প্রাথমিক জীবন
তিনি ১৯৩২ সালের ২৪ ডিসেম্বর ঢাকায় জন্মগ্রহণ করেন। বাবার সান্নিধ্যে কিশোরী বয়স থেকেই সমাজকর্মের প্রতি মনোনিবেশ করেন। তিনি ঢাকা বিশ্ববিদ্যালয়ে সমাজবিজ্ঞানে পড়াশোনা করেন।

## রাজনৈতিক জীবন
১৯৫৮ সালে আইয়ুববিরোধী আন্দোলনের সক্রিয় কর্মী হিসেব তদানীন্তন পূর্ব পাকিস্তানের রাজনৈতিক অঙ্গনে প্রবেশ করেন। ১৯৫৯ সালে তাজউদ্দীন আহমদের সঙ্গে বিয়ে হলে স্বামীর রাজনৈতিক জীবনের সহযোদ্ধায় পরিণত হন।

১৯৬৮ সালে গঠিত রাজবন্দি সাহায্য কমিটির যুগ্ম আহ্বায়ক নির্বাচিত হন। ১৯৭১ সালে তিনি একজন সংগঠক হিসেবে ভূমিকা রাখেন।

১৯৭৫ সালের ১৫ই আগস্ট সপরিবারে বঙ্গবন্ধু এবং পরে একই বছরের ৩ নভেম্বর কারাগারে তার স্বামী তাজউদ্দীন আহমদসহ চার জাতীয় নেতা হত্যার পর বাংলাদেশে ভয়ানক পরিস্থিতি সৃষ্টি হলে, তিনি আওয়ামী লীগের হাল ধরেন। ১৯৭৭ সালে তিনি দলের আহ্বায়ক নির্বাচিত হন। সেই সময় সামরিক স্বৈরশাসনের বিরুদ্ধে গণতন্ত্র পুনরুদ্ধারের সংগ্রামে ভূমিকা পালন করেন। ১৯৮১ সালে শেখ হাসিনা দেশে ফিরে দলে আসলে, তাকে সভাপতিমণ্ডলীর সদস্য নির্বাচিত করা হয়। সেই থেকে মৃত্যুর আগ পর্যন্ত তিনি এই দায়িত্ব পালন করেন।

## পারিবারিক জীবন
১৯৫৯ সালে তাজউদ্দীন আহমদের সঙ্গে তার বিয়ে হয়। তাদের চার ছেলেমেয়ে রয়েছে, তারা হলেন শারমিন আহমদ রিতি (বড় মেয়ে) সিমিন হোসেন রিমি (মেজো মেয়ে), মাহজাবিন আহমদ মিমি (কনিষ্ঠা মেয়ে) ও তানজিম আহমেদ সোহেল তাজ (কনিষ্ঠ পুত্র)।

## মৃত্যু
২০১৩ খ্রিষ্টাব্দের ২০ ডিসেম্বর তিনি মৃত্যুবরণ করেন।

## তথ্যসূত্র

## আরও দেখুন
* শেখ হাসিনা
* বাংলাদেশ আওয়ামী লীগ
* হোসেন শহীদ সোহ্‌রাওয়ার্দী

বিষয়শ্রেণী:১৯৩২-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের প্রধানমন্ত্রীর দাম্পত্য সঙ্গী
বিষয়শ্রেণী:বাংলাদেশ আওয়ামী লীগের সভাপতি
বিষয়শ্রেণী:বনানী কবরস্থানে সমাধিস্থ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
নয়া সড়ক (পত্রিকা)

**নয়া সড়ক** ছিল একটি বাংলা বার্ষিক সাহিত্যপত্র। ১৯৪৮ সালে পত্রিকাটি প্রকাশ হয় আবু জাফর শামসুদ্দীন ও মোহাম্মদ নাসির আলির যৌথ সম্পাদনায়। বর্তমানে সাহিত্যপত্রটির কোনকপি পাওয়া যায় না, বাংলা একাডেমির “দুষ্প্রাপ্য বিভাগে” এর প্রথম সংখ্যাটি রক্ষিত আছে।

মনে করা হয়, ১৯৪৭ সালের ভারত ভাগের পর এটিই স্বাধীন পূর্ববাংলার প্রথম বাংলা সাহিত্যপত্র। পত্রিকাটির মাধ্যমে প্রকাশকেরা নতুন দিকে যাত্রার প্রত্যাশী ছিলেন। এই সাহিত্যপত্রে সাধারণত মুসলমান লেখকদের লেখা ছাপানো হত। এই সাহিত্যপত্রের অনেক লেখকই পরবর্তীকালে স্বনামে খ্যাত হয়েছিলেন। পত্রিকাটির প্রথম সংখ্যায় লিখেছিলেন সৈয়দ ওয়ালিউল্লাহ, সৈয়দ আলী আহসান, মোহাম্মদ ওয়াজেদ আলী, মুহম্মদ এনামুল হক, মাহবুব উল আলম, আবু রুশ্‌দ, আবদুল্লাহ আল মুতী শরফুদ্দিন, শওকত ওসমান, ফররুখ আহমদ, সুফিয়া কামাল, আহসান হাবীব, সানাউল হক খান ও বেনজীর আহমদসহ আরো অনেকে।

আবু জাফর শামসুদ্দীন তাঁর আত্মজীবনী “আত্মস্মৃতি"র প্রথম খণ্ডে এই সাহিত্যপত্র সম্পর্কে লিখেছেন, 

## আরো দেখুন
* বাংলা পত্র-পত্রিকার তালিকা

## তথ্যসূত্র

বিষয়শ্রেণী:বাংলা ভাষার সংবাদপত্র
বিষয়শ্রেণী:বাংলাদেশের সংবাদপত্র
বিষয়শ্রেণী:১৯৪৮-এ প্রতিষ্ঠিত
বিষয়শ্রেণী:বাংলাদেশের বিলুপ্ত সংবাদপত্র
জামায়াতে ইসলামী (দ্ব্যর্থতা নিরসন)

**জামায়াতে ইসলামী** বলতে বোঝাতে পারে পারেঃ
* জামায়াতে ইসলামী, একটি ইসলামী সংগঠন।
* জামায়াতে ইসলামী পাকিস্তান, মুল জামায়াতে ইসলামী সংগঠনের পাকিস্তান ভিত্তিক শাখা।
* জামায়াতে ইসলামী বাংলাদেশ, বাংলাদেশ ভিত্তিক একটি ইসলামী সংগঠন যা বাংলাদেশ গঠিত হওয়ার পর জামায়াতে ইসলামী পাকিস্তান -থেকে পৃথক হয়ে গঠিত হয়।
* জামায়াতে ইসলামী হিন্দ, মুল জামায়াতে ইসলামী সংগঠন যা ১৯৪৭ সালে ভারতবর্ষ ভাগের পর ভারতে অন্তর্ভুক্ত হয়।
* জামায়াতে ইসলামী কাশ্মীর, কাশ্মীরের জামায়াতে ইসলামীর স্বাধীন সংগঠন।
* জামায়াত-ই-ইসলামী, আফগানিস্তান।
ইঙ্গ-মহীশূর যুদ্ধ

থাম্ব|ডান|240px|হায়দার আলী ১৭৬২ সালের চিত্রে, যাতে ভুলভাবে বর্ণিত আছে: 'মারাঠা সেনাপতি, যার নেতৃত্বে তার বাহিনী ভারতে ব্রিটিশদের বিরুদ্ধে লড়াই করেছে'। (ফরাসী চিত্রকর্ম)

**ইঙ্গ-মহীশূর যুদ্ধ** ১৮শ শতাব্দীর শেষ তিন দশক ধরে ভারতীয় উপমহাদেশে চারটি ধারাবাহিক যুদ্ধ, যেগুলি মহীশূর রাজ্য এবং ব্রিটিশ ইস্ট ইন্ডিয়া কোম্পানির প্রতিনিধিদের (মূলত মাদ্রাজ প্রেসিডেন্সি, মারাঠা সাম্রাজ্য, থিরুভিদাংগুর রাজ্য ও হায়দ্রাবাদ রাজ্য) মধ্যে সংঘটিত হয়েছিল। হায়দার আলী ও তাঁর সন্তান টিপু সুলতান মহীশূর রাজ্যের চতুর্দিক থেকে আক্রমণ প্রতিহত করেন। ব্রিটিশরা পশ্চিম, দক্ষিণ ও পূর্ব দিয়ে আক্রমণ করে এবং হায়দ্রাবাদের নিজামের বাহিনী উত্তর দিয়ে আক্রমণ করে। চতুর্থ যুদ্ধে হায়দার আলীর রাজবংশের পতন ঘটে, টিপু সুলতান ১৭৯৯ সালে যুদ্ধে নিহত হন এবং মহীশূর রাজ্য খণ্ডবিখণ্ড হয়ে যায়। ব্রিটিশ এবং তাদের জোটভুক্ত রাজ্যগুলি নিজেদের মধ্যে রাজ্যটি বণ্টন করে নেয়। মহীশূরের পতনের মাধ্যমে ব্রিটিশ ইস্ট ইন্ডিয়া কোম্পানি ভারতীয় উপমহাদেশের সিংহভাগ তাদের নিয়ন্ত্রণে নিয়ে আসতে সক্ষম হয়।

## আরও দেখুন
* কেরালার মহীশুর অবরোধ

## তথ্যসূত্র

* Regan S. Gidwani, *The Sword of Tipu Sultan*

বিষয়শ্রেণী:যুদ্ধ
বিষয়শ্রেণী:১৮শ শতাব্দীর সশস্ত্র সংঘাত
বিষয়শ্রেণী:১৮শ শতাব্দীতে ভারত
বিষয়শ্রেণী:কর্ণাটকের ইতিহাস
বিষয়শ্রেণী:কেরলের ইতিহাস
বিষয়শ্রেণী:ব্রিটিশ ভারতের সামরিক ইতিহাস
ফ্লোরেন্স

**ফ্লোরেন্স** বা স্থানীয় ইতালীয় ভাষায় **ফিরেনৎসে** (; আ-ধ্ব-ব: [fiˈrɛntse]; ) মধ্য ইতালির তোসকানা অঞ্চল ও ফ্লোরেন্স প্রদেশের প্রধান শহর। ইতালির রাজধানী রোম শহরের উত্তর-পশ্চিমে প্রায় ২৩০ কিলোমিটার দূরত্বে এই শহরের অবস্থান। ১৮৬৫ থেকে ১৮৭০ সাল পর্যন্ত সময়কালে শহরটি আধুনিক ইতালি রাজ্যের রাজধানী হিসেবে পরিচিত ছিল। আর্নো নদীর তীরে অবস্থিত ফ্লোরেন্স তোসকানা অঞ্চলে সবচেয়ে জনবহুল শহর। এর জনসংখ্যা প্রায় ৩ লক্ষ ৭০ হাজার। বৃহত্তর ফ্লোরেন্স মহানগরীতে প্রায় ১০ লক্ষ লোকের বাস।
 
ঐতিহাসিক দৃষ্টিকোণ থেকে শহরের গুরুত্ব বিশ্লেষণ ও অনুধাবন করে জাতিসংঘের সংস্থা ইউনেস্কো ১৯৮২ সালে ফ্লোরেন্স শহরকে বিশ্ব ঐতিহ্যবাহী স্থানের তালিকায় অন্তর্ভুক্ত করে। শহরের সুপ্রাচীন ভবনগুলিতে চিত্রিত শিল্পশৈলীর মাধ্যমে ফ্লোরেন্সের জনগণের ধর্মীয়, শিল্পকলা, শক্তিমত্তা, এমনকি অর্থ-প্রাচুর্য্যের নিদর্শন লক্ষ করা যায়। এ শহরের সবচেয়ে জনপ্রিয় ব্যক্তিত্বদের মধ্যে লিওনার্দো দা ভিঞ্চি, মাইকেল অ্যাঞ্জেলো, দান্তে, মাকিয়াভেল্লি, গালিলেও-সহ সুপরিচিত মেদিচি পরিবারের শাসকদের নাম সবিশেষ উল্লেখযোগ্য।

## ইতিহাস
ঐতিহাসিক দৃষ্টিকোণ থেকে ফ্লোরেন্সের রয়েছে গৌরবোজ্জ্বল ইতিহাস। খ্রীষ্ট-পূর্ব প্রথম শতাব্দীতে রোমান সামরিক উপনিবেশ হিসেবে ফ্লোরেন্সকে দেখা যায়। মধ্যযুগে ইউরোপের ব্যবসা-বাণিজ্যের প্রধান কেন্দ্রস্থল হিসেবে বিবেচিত ছিল ফ্লোরেন্স, যা ঐ সময়ে অন্যতম সমৃদ্ধশালী শহরে পরিণত করেছিল। প্রায়শঃই এ শহরকে **ইতালির পুণঃজাগরণের পীঠস্থান** রূপে গণ্য করা হয়ে থাকে। এ শহরটি দীর্ঘদিন মেডিসি পরিবার কর্তৃক শাষিত হয়েছে। পাশাপাশি, অনেক ধর্মযাজক ও প্রজাতান্ত্রিক অভ্যুত্থানের মাধ্যমে রাজনৈতিক ইতিহাস গড়ে উঠে। চতুর্দশ শতক থেকে ষোড়শ শতক পর্যন্ত জ্ঞানচর্চা, চিত্রকলা ও স্থাপত্যকলার জন্যও শহরটি বিখ্যাত। যারফলে এ শহরকে **মধ্যযুগের এথেন্স** নামে ডাকা হয়। বলা হয়ে থাকে যে, প্রায় এক হাজার বিখ্যাত ইউরোপীয় চিত্রকর দ্বিতীয় শতকে এখানে পদার্পণ করেন। তন্মধ্যে প্রায় ৩৫০ জন ফ্লোরেন্সে বসবাস কিংবা কাজ করেছেন। ফ্লোরেন্সের বর্তমান গৌরবোজ্জ্বল দিক বলতে প্রধানত সুদূর অতীতকেই নির্দেশ করে।

## তথ্যসূত্র

## পাদটীকা
* Niccolò Machiavelli. *[[Florentine Histories]]*
* 
* 
* 
* Chaney, Edward(2003), *A Traveller's Companion to Florence*.
* 
* 
* 
* 
* 
* 
* Ferdinand Schevill, *History of Florence: From the Founding of the City Through the Renaissance* (Frederick Ungar, 1936) is the standard overall history of Florence.
* 

## বহিঃসংযোগ

* The High Renaissance in Florence – Video
* The Moscow Florentine Society
* Florence Buildings Art History
* Florence view 
* Moving Postcards Florence

বিষয়শ্রেণী:ইতালির শহর

বিষয়শ্রেণী:তুস্কানির শহর ও নগর
বিষয়শ্রেণী:ফ্লোরেন্স
বিষয়শ্রেণী:ইতালির সাবেক রাজধানী
বিষয়শ্রেণী:সাবেক রাজধানী
বিষয়শ্রেণী:প্রাক্তন জাতীয় রাজধানী
বিষয়শ্রেণী:প্রাক্তন জাতির রাজধানী
বিষয়শ্রেণী:খ্রিস্টপূর্ব ১ম শতাব্দীতে প্রতিষ্ঠিত জনবহুল স্থান
উমর আকমল

**উমর আকমল** (; জন্ম: ২৬ মে ১৯৯০) হলেন একজন পাকিস্তানি আন্তর্জাতিক ক্রিকেটার। তিনি পাকিস্তান জাতীয় ক্রিকেট দলের হয়ে শ্রীলঙ্কার বিরুদ্ধে ২০০৯ সালের ১ আগস্ট একদিনের আন্তর্জাতিকে এবং টেষ্টে নিউজিল্যান্ডের বিরুদ্ধে ২০০৯ সালে ২৩ নভেম্বর তারিখে আত্মপ্রকাশ করেন। উমর হলেন একজন ডানহাতি ব্যাটসম্যান এবং মাঝে মধ্যে দলের প্রয়োজনে অফস্পিন বলও করে থাকেন। উমরের দুটি ভাই রয়েছেন যারা পাকিস্তানের হয়ে আন্তর্জাতিক ক্রিকেট খেলে থাকেন; একজন হলেন কামরান আকমল এবং অন্যজন আদনান আকমল। বর্তমানে তিনি উইকেটরক্ষক এর দায়িত্ব পালন করছেন। এই দুজন ছাড়া পাকিস্তান দলের তরুণ উদীয়মান ক্রিকেট বাবর আজম ও তার আপন চাচাতো ভাই।

তিনি ছিলেন ক্যারিবিয়ান প্রিমিয়ার লিগের (সিপিএল) ফ্রাঞ্জাইন একজন খেলোয়াড়। তার সাথে পাকিস্তান দলের আরও দুজন খেলোয়াড় হলেন মোহাম্মদ হাফিজ এবং শোয়েব মালিক। এছাড়াও উক্ত প্রতিযোগীতায় আহমেদ শেহজাদ প্রতিনিধিত্ব করেন।

## ব্যক্তিগত জীবন
উমর হলেন তিন ভাইয়ের মধ্যে সর্বকনিষ্ট। তার অন্য দুইজন ভাই আদনান আকমল এবং কামরান আকমল যারা উভয়ই পাকিস্তান দলের হয়ে উইকেট রক্ষক এর দায়িত্ব পালন করে থাকেন। বাবর আজম ও তার সম্পর্কের আপন চাচাতো ভাই।

## খেলোয়াড়ী জীবন
উমর পাকিস্তান দলের হয়ে মালয়েশিয়া অনুষ্ঠিতব্য অনূর্ধ্ব ১৯ ক্রিকেট বিশ্বকাপ খেলার মাধ্যমে ক্রিকেটের জগতে আবির্ভূত হন। পরে তার সাফল্য তাকে প্রথম শেনীর ক্রিকেটে ২০০৭-০৮ সিজনের খেলায় "কায়েদ আযম ট্রফিতে" সুই সাউদান গ্যাস এর হয়ে খেলেছেন। তাকে পাকিস্তান দলের ভবিষ্যত প্রজন্মের অন্যতম সেরা একজন খেলোয়াড় হিসেবে বিবেচনা করা হয়। সাধারণত তিনি আক্রমণাত্মক ক্রিকেট খেলে থাকেন। উমরের ৬ ম্যাচের প্রথম শেণীর ক্রিকেটে ২৪৮ রান করেন মাত্র ২২৫ বলে যাতে ছিল চারটি ছয়ের মার। পরবর্তীতে তিনি তার ৮ম ম্যাচে মাত্র ১৭০ বলে অপরাজিত ১৮৬ রান করেন।

## টেষ্ট ক্রিকেট
### টেস্ট সেঞ্চুরি

## একদিনের এবং টি-২০ জীবনী

### একদিনের আন্তর্জাতিক শতকসমূহ

## টুয়েন্টি-২০ আন্তর্জাতিক অর্ধশতক

## তথ্যসূত্র

## বহিঃসংযোগ

* Cricinfo profile

বিষয়শ্রেণী:পাকিস্তানি ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:ওয়েয়াম্বার ক্রিকেটার
বিষয়শ্রেণী:লাহোর থেকে আগত ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:পাঞ্জাবি ব্যক্তি
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:ইউনাইটেড ব্যাংক লিমিটেডের ক্রিকেটার
বিষয়শ্রেণী:হাবিব ব্যাংক লিমিটেডের ক্রিকেটার
বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার
বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:১৯৯০-এ জন্ম
বিষয়শ্রেণী:ওয়েয়াম্বা ইউনাইটেডের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:ত্রিনবাগো নাইট রাইডার্সের ক্রিকেটার
বিষয়শ্রেণী:গায়ানা আমাজন ওয়ারিয়র্সের ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:রাজশাহী রয়্যালসের ক্রিকেটার
বিষয়শ্রেণী:মধ্য পাঞ্জাবের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
টিকেইন্টার (পাইথন গুই ফ্রেমওয়ার্ক)

**টিকেইন্টার** (ইংরেজি: *Tkinter*) হচ্ছে পাইথন প্রোগ্রামিং ভাষার ষ্ট্যাণ্ডার্ড গ্রাফিকাল ইউজার ইন্টারফেস বা গুই (GUI) টুলকিট বা ফ্রেমওয়ার্ক। টিকেইন্টার একটি ক্রস প্লাটফর্ম গ্রাফিকাল ইউজার ইন্টারফেস বিল্ডার। পাইথন ইন্টারপ্রেটারের সাথে এই টুলকিটটি বিল্ট ইন অবস্থায় থাকে। টিকেইন্টার পাইথনের ডি ফ্যাক্টো ষ্ট্যাণ্ডার্ড গুই।

## ইতিহাস

টিকেইন্টার নামটি এসেছে টিকে ইন্টারফেস থেকে। ফ্রেডরিক লান্ঢকে টিকেইন্টারের জনক বলা হয়। টিকে গুই টুলকিটটি এসেছে সান ল্যাবস এর স্ক্রিপ্টিকস (Scriptics) থেকে।

## উদাহরণ

টিকেইন্টার মডিউল ব্যবহার করে নিচে একটি পাইথন প্রোগ্রাম দেয়া হল


```python
import Tkinter
 import tkMessageBox
 
 main = Tkinter.Tk()
 
 def wiki():
           tkMessageBox.showinfo("Click me!", "I am an example for wikipedia readers")
 
 b = Tkinter.Button(main, text = "Click me!", command = wiki)
 b.pack()
 
 main.mainloop()
```


আউট পুট

বাম|থাম্ব

## বৈশিষ্ট্য

টিকেইন্টার ছাড়াও পাইথনের আরও বেশ কিছু গুই প্রোগ্রামিং টুলকিট রয়েছে। তবে টিকেইন্টার পাইথনের সবচাইতে বেশি ব্যবহৃত টুলকিট। পাইথন ৩.০ সংস্করণ থেকে টিকেইন্টার (Tkinter) ও অন্যান্য মডিউলকে টিকেইন্টার (tkinter) প্যাকেজ দ্বারা প্রতিস্থাপন করা হয়েছে।  একটি সম্পূর্ণ টিসিএল (TCL) ইন্টারপ্রেটার পাইথন ইন্টারপ্রেটারের সাথে সংযুক্ত করা আছে। সুতরাং অন্যান্য আধুনিক টিকে বাইন্ডিংস গুলোর মত টিকেইন্টারও পাইথনের র‍্যাপার হিসেবে ইমপ্লিমেন্ট হয়ে থাকে। যেহেতু দুটো পৃথক ইন্টারপ্রেটারকে (পাইথন ও টিসিএল ইন্টারপ্রেটার) একত্রিত করা হয়েছে সেহেতু প্রত্যেক টিকেইন্টার কল, টিসিএল কমান্ডে অনুবাদিত হয়ে সম্পাদিত হতে পারে।

টিকেইন্টার ফ্রেমওয়ার্কটি অনেকগুলো মডিউল নিয়ে গঠিত। টিকে ইন্টারফেসটি একটি বাইনারি এক্সটেনশন মডিউল _টিকেইন্টার (_tkinter) এর সহায়তায় গঠিত। এই মডিউলটি টিকের (Tk) লো লেভেল ইন্টারফেস নিয়ে গঠিত।

পাইথন ২.৭ এবং পাইথন ৩.১ সংস্করণে টিকে ৮.৫ (Tk 8.5 version) সংস্করণের থিমড টিকে (themed Tk) বা টিটিকে (ttk) এর ফাংশনালিটিকে যুক্ত করা হয়েছে। ফলে টিকে উইডগেট গুলোকে সফটওয়্যারটি যেই প্লাটফর্মে চলছে (রান করছে) সেই প্লাটফর্মের ইন্টারফেসের সাথে মানানসই করে উপস্থাপন করা যায়। এর মাধ্যমে টিকেইন্টারের বিরুদ্ধে প্রোগ্রামারদের একটি দীর্ঘদিন পুরনো অভিযোগের সমাধান করা সম্ভব হয়েছে।

টিকে গুই ইন্টারফেস এবং টিকেইন্টার টুলকিট দুটো টুলই প্রায় সব ইউনিক্স প্লাটফর্মকে সমর্থন করে। তাছাড়াও সকল উইন্ডোজ ও ম্যাকিন্টোশ সিস্টেমও সমর্থন করে। টিকে ৮.০ সংস্করণ থেকে এর দ্বারা উন্নয়নকৃত সফটওয়্যার গুলোতে নেটিভ লুক ও ফীল পাওয়া যায়। অর্থাৎ যে প্লাটফর্মে সফটওয়্যারটি রান করছে সেই প্লাটফর্মের ইন্টারফেসের মত ইন্টারফেস পাওয়া যায়।

## তথ্যসূত্র

## বহিঃসংযোগ
* Python Wiki: TkInter
* An Introduction to Tkinter: Fredrik Lundh, 1999
* TkDocs: includes language-neutral and Python-specific information and a tutorial
* Thinking in Tkinter Stephen Ferg
* PAGE - Python Automatic GUI Generator
* Visual Tkinter : A Tkinter based GUI builder for Python.
* Rapyd-Tk  : A graphical development environment for writing applications in Tkinter.

বিষয়শ্রেণী:পাইথন লাইব্রেরি
বিষয়শ্রেণী:উইজেট টুলকিট
পূর্ণদৈর্ঘ্য প্রেম কাহিনী

***পূর্ণদৈর্ঘ্য প্রেম কাহিনী*** হচ্ছে ২০১৩ মুক্তিপ্রাপ্ত একটি বাংলাদেশী প্রণয়ধর্মী নাট্য চলচ্চিত্র। চলচ্চিত্রটি পরিচালনা করেছেন সাফি উদ্দিন সাফি এবং প্রযোজনা করেছে ফ্রেন্ডস মুভিস ইন্টারন্যাশনাল কোম্পানি। চলচ্চিত্রটির মুখ্য চরিত্রে অভিনয় করেছেন শাকিব খান, জয়া আহসান, আরিফিন শুভ, রাজ্জাক, আনোয়ারা, দিতি ও আরোও অনেকে। এটি শাকিব খান-জয়া আহসান জুটির প্রথম চলচ্চিত্র। এটি শাকিব খান অভিনীত ২০০তম চলচ্চিত্র।

চলচ্চিত্রটির দৃশ্যায়ন শুরু হয়েছিল অগাস্ট ২০১২ সালে এবং জুন ২০১৩ শেষ হয়। ১৬ই অক্টোবর ২০১৩ সালে ঈদ উল আযহায় চলচ্চিত্রটি মুক্তি পায়। চলচ্চিত্রটি দর্শক এবং সমালোচকদের কাছ থেকে বেশ প্রসংশিত হয়। ছবির দৃশ্যায়ন করা হয়েছে মালয়েশিয়া এবং বাংলাদেশের বিভিন্ন স্পটে। চলচ্চিত্রটি ২১ টি সিনেমা হলে ১০ সপ্তাহ ধরে চলেছে। পূর্ণদৈর্ঘ্য প্রেম কাহিনী ২০১৩ সালের সর্বশ্রেষ্ঠ ব্যবসাসফল চলচ্চিত্র।

## শ্রেষ্ঠাংশে
* শাকিব খান - জয় শিকদার
* জয়া আহসান - জারা হক
* আরেফিন শুভ - শাকিব আহমেদ
* লামিয়া মিমো - মিঠু শিকদার
* রাজ্জাক - সামাদ শিকদার 
* আনোয়ারা - রোকেয়া বেগম
* পারভীন সুলতানা দিতি - নিশাত শিকদার
* সুব্রত - ডা: শামসুল ইসলাম
* সাজু খাদেম - সেন্টু 
* সোহেল রানা - (বর্ণনাকারী)
* ববিতা - (বর্ণনাকারী)

## সঙ্গীত

## পুরস্কার

## অনুবৃত্তি
মূল প্রযোজনা দল *[[পূর্ণদৈর্ঘ্য প্রেম কাহিনী ২]]* নামে একটি অনুবৃত্তি বা সিক্যুয়াল তৈরির পরিকল্পনা ঘোষণা করে। এতে পূর্বের মত শাকিব খান ও জয়া আহসান শ্রেষ্ঠাংশে অভিনয় করেন, এছাড়া অভিনয়শিল্পীদের মধ্যে নতুনভাবে সংযোজন হন মামনুন হাসান ইমন ও মৌসুমী হামিদ। চলচ্চিত্রটি ৮ এপ্রিল ২০১৬ সালে মুক্তি পায় ও সমালোচক এবং দর্শকদের কাছ থেকে ইতিবাচক প্রতিক্রিয়া লাভ করে।

## তথ্যসূত্র

## বহিঃসংযোগ
* 
* 

বিষয়শ্রেণী:২০১৩-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:২০১০-এর দশকের প্রণয়ধর্মী নাট্য চলচ্চিত্র
বিষয়শ্রেণী:শওকত আলী ইমন সুরারোপিত চলচ্চিত্র
বিষয়শ্রেণী:কৌশিক হাসান তাপস সুরারোপিত চলচ্চিত্র
বিষয়শ্রেণী:জয়া আহসান
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
ডিউক বিশ্ববিদ্যালয়

**ডিউক বিশ্ববিদ্যালয়** নর্থ ক্যারোলাইনার ডারহামে অবস্থিত একটি বেসরকারি বিশ্ববিদ্যালয়।

## ইতিহাস

## ক্যাম্পাস
ডিউক বিশ্ববিদ্যালয় ২২০টি ভবন নিয়ে ৮৬১০ একর জমির উপর অবস্থিত।

### পাঠাগার ও যাদুঘর
ছয় মিলিয়নের উপর সংগ্রহ নিয়ে যুক্তরাষ্ট্রের বেসরকারি বিশ্ববিদ্যালয়ের পাঠাগার ব্যবস্থার শীর্ষ দশের মধ্যে অবস্থান করছে। এছাড়া ১৭.৭ মিলিয়ন পান্ডুলিপি, ১.২ মিলিয়ন পাবলিক ডকুমেন্ট এবং দশ হাজার ভিডিও ও ফিল্ম রয়েছে।

## গঠন ও প্রশাসন

## অ্যাকাডেমিকস

### গবেষণা

### র‍্যাংকিং

## বিখ্যাত শিক্ষার্থী
* রবার্ট কোলম্যান রিচার্ডসন, পদার্থবিজ্ঞানে নোবেল পুরস্কার ১৯৯৬, অলিভার ই বাকলি কনডেন্সড ম্যাটার প্রাইজ (১৯৭০)
* চার্লস হার্ড টাউনস, পদার্থবিজ্ঞানে নোবেল পুরস্কার ১৯৬৪, কমস্টক প্রাইজ ইন ফিজিক্স (১৯৫৮), জন জে কার্টি অ্যাওয়ার্ড (১৯৬১), স্টুয়ার্ট ব্যালেন্টাইন মেডেল (১৯৬২), ইয়ং মেডেল অ্যান্ড প্রাইজ (১৯৬৩), আইইইই মেডেল অব অনার ১৯৬৭, ন্যাশনাল মেডেল অব সায়েন্স (১৯৮২), লোমোনোসভ গোল্ড মেডেল (২০০০), ভ্যানেভার বুশ অ্যাওয়ার্ড (২০০৬), এসপিআইই গোল্ড মেডেল (২০১০), গোল্ডেন গুজ অ্যাওয়ার্ড (২০১২)

## বিখ্যাত শিক্ষক
* রবার্ট লেফকোইতজ, রসায়নে নোবেল পুরস্কার ২০১২, ন্যাশনাল মেডেল অব সায়েন্স (২০০৭)
* পিটার আগ্রি, রসায়নে নোবেল পুরস্কার ২০০৩

## তথ্যসূত্র

বিষয়শ্রেণী:মার্কিন যুক্তরাষ্ট্রের বিশ্ববিদ্যালয়
বিষয়শ্রেণী:১৮৩৮-এ প্রতিষ্ঠিত শিক্ষাপ্রতিষ্ঠান
মাহবুবুল আলম (ক্রিকেটার)

**মাহবুবুল আলম** (; জন্ম: ১ ডিসেম্বর, ১৯৮৩) হলেন একজন বাংলাদেশী আন্তর্জাতিক ক্রিকেটার। তিনি মুলত একজন বোলার হিসেবে পরিচিত। জাতীয় দলের হয়ে তিনি ৪টি টেষ্ট এবং ৫টি ওডিআই ম্যাচ খেলেছেন। তার টেষ্ট অভিষেক ঘটে ২০০৮ সালের ২৫ অক্টোবর নিউজিল্যান্ডের বিরুদ্ধে এবং ওডিআই ২০০৯ সালের ১০ জুন জিম্বাবুয়ে এর বিরুদ্ধে। মাহবুবুল আলম এমন একজন বোলার যিনি একই ছন্দে বল করার ক্ষমতা রয়েছে।

## তথ্যসূত্র

## আরও দেখুন
* বাংলাদেশ জাতীয় ক্রিকেট দল
* শাহাদাত হোসেন
* রাকিবুল হাসান

## বহিঃসংযোগ
*
*

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা ডমিনেটর্সের ক্রিকেটার
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:ঢাকা বিভাগের ক্রিকেটার
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:এশিয়ান গেমসে স্বর্ণপদক বিজয়ী বাংলাদেশী
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:আবাহনী লিমিটেডের ক্রিকেটার
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:ফরিদপুর জেলার ক্রীড়াবিদ
বিষয়শ্রেণী:ঢাকা বিভাগ থেকে আগত ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
চৈনিক ভূগোলবিদ্যা

[thumb|250px|right|চীনে প্রাপ্ত সবচেয়ে পুরাতন বিশ্ব মানচিত্র: ''[ডা মিং হান জি তু* ]]

[[চীন|চীনে]] *'ভূগোল*' বিষয়ক অধ্যয়ন খ্রিষ্টপূর্ব ৫ম শতাব্দীর [[প্রাচীন চীনের যুদ্ধরত রাজ্য কাল|যুদ্ধকালীন]] সময় হতে শুরু হয়েছে। এর বিস্তৃতি [[হান সাম্রাজ্য|হান রাজবংশের]] অধীনে চীনা সাম্রাজ্য বৃদ্ধির মাধ্যমে মূল চীন ভূখণ্ড গঠনের পরও বহুদিন যাবত্ চলেছে। ১১দশ শতাব্দীতে [[কম্পাস]] আবিষ্কারের দ্বারা ([[সুং রাজবংশ|সুং রাজবংশের]] শাসনামলে) মাধ্যমে এটি স্বর্ণযুগে প্রবেশ করে এবং ১৫দশ শতকে অ্যাডমিরাল [[ঝেং হে]]-র অধীনে [[প্রশান্ত মহাসাগর|প্রশান্ত মহাসাগরে]] চীনা অনুসন্ধান দলের সমুদ্র যাত্রার সময় ([[মিং রাজবংশ|মিং রাজবংশের]] আমলে) এটি মধ্যগগণে অবস্থান করছিলো।



== একনজরে ==
;প্রাচীন চীনের যুদ্ধরত রাজ্য কাল
* [[History of cartography#China|Seven Qin State maps]] dated to the 4th century BC are found in Gansu province in 1986
* [[Crown Prince Dan of Yan]] and [[Jing Ke]]'s assassination plot against [[Qin Shi Huang]] in 227 BC, first reference to a map drawn on silk.

;হান সাম্রাজ্য
* [[Mawangdui]] archeological site reveals three maps drawn on silk, dated to the 2nd century BC, found in 1973
* *Book of Han*
* *Rites of Zhou*
* [[Liu An]] (2nd century BC), *Huainanzi*
* *Yuejue Shu*, the first [[gazetteer]] in China, written in 52 CE.

;তিন রাজত্ব
* [[Pei Xiu]] (3rd century), the "father of Chinese cartography" produced a map of China with [[Grid reference|plotted grid lines and a graduated scale]].

;তাং সাম্রাজ্য
* [[Bianji]] (7th century), *Great Tang Records on the Western Regions''
* Jia Dan (8th century)
* Duan Chengshi (9th century)

;সুং রাজবংশ
* Su Song (11th century)
* Shen Kuo (11th century)
* Fan Chengda (12দশ শতাব্দী)

;যুয়ান রাজবংশ
* Zhou Daguan (১৩দশ শতাব্দী)
* Wang Dayuan (১৪দশ শতাব্দী)
* Yu Qin (১৪দশ শতাব্দী)

;মিং রাজবংশ
* ঝেং হে (১৫দশ শতাব্দী)
* Xu Xiake (১৭দশ শতাব্দী)
* Matteo Ricci and Xu Guangqi (১৭দশ শতাব্দী)
* Giulio Aleni (1623)
* Martino Martini (1655)

## আরও দেখুন

* History of geography
* History of cartography
* Muslim geography
* Chinese exploration
* Kangnido
* 1421 hypothesis

বিষয়শ্রেণী:ভূগোল
বিষয়শ্রেণী:চীন
বিষয়শ্রেণী:চীনা ভূগোলবিদ
বিষয়শ্রেণী:ভূগোলের ইতিহাস
ডব্লিউএক্সপাইথন (পাইথন ফ্রেমওয়ার্ক)

**ডব্লিউএক্সপাইথন** (ইংরেজিঃ wxPython) পাইথন প্রোগ্রামিং ভাষার একটি অত্যন্ত জনপ্রিয় র‍্যাপার যা ক্রস প্লাটফর্ম গুই টুলকিট (ফ্রেমওয়ার্ক) ডব্লিউএক্সউইডগেটসের (wxWidgets) জন্য তৈরি করা হয়েছে। ডব্লিউএক্সপাইথন, পাইথন প্রোগ্রামিং ভাষার আরেকটি জনপ্রিয় টুলকিট টিকেইন্টারের মতই গ্রাফিক্যাল ইউজার ইন্টারফেস তৈরির কাজে ব্যবহৃত হয়। ডব্লিউএক্সউইডগেটস ও টিকেইন্টার ছাড়াও পাইথনের আরও কিছু জনপ্রিয় ফ্রেমওয়ার্ক হল, পাইজিটিকে, পাইকিউটি, ডিজ্যাঙ্গ ইত্যাদি।

## ডব্লিউএক্সপাইথন টিউটরিয়াল
ডব্লিউএক্সপাথন একটি ফ্রি টুলকিট যা শেখানর জন্য প্রচুর অনলাইন টিউটোরিয়াল রয়েছে। উল্লেখযোগ্য কিছু টিউটরিয়ালের মধ্যে রয়েছে:
;টেক্সট বেসিস লিংক:
* ডব্লিউএক্সপাইথন উইকি টিউটরিয়াল
* জেডইটিকোড টিউটরিয়াল
* ডব্লিউএক্সপাইথন স্টাইল গাইড

;ভিডিও বেসিস লিংক:
* শোমিডু ভিডিও টিউটরিয়াল

## তথ্যসূত্র

বিষয়শ্রেণী:উইজেট টুলকিট
বিষয়শ্রেণী:ফ্রি কম্পিউটার লাইব্রেরিসমূহ
বিষয়শ্রেণী:পাইথন লাইব্রেরী
বিষয়শ্রেণী:ডব্লিউএক্সউইজেটস
বিষয়শ্রেণী:১৯৯৮-এর সফটওয়্যার
বিষয়শ্রেণী:মুক্ত কম্পিউটার গ্রন্থাগার
বিষয়শ্রেণী:পাইথন লাইব্রেরি
প্রতিমা বড়ুয়া পাণ্ডে

**প্রতিমা বড়ুয়া পাণ্ডে** () (৩ অক্টোবর, ১৯৩৫ – ২৭ ডিসেম্বর ২০০২) ছিলেন জনপ্রিয় লোকগীতি গায়িকা। জাতীয় পুরস্কারপ্রাপ্ত প্রতিমা বড়ুয়া পাণ্ডে বিখ্যাত ছিলেন তার অমর গোয়ালপাড়িয়া গান *হস্তির কন্যা* এবং *মোর মাহুত বন্ধুরে*র জন্য। তিনি ছিলেন প্রকৃতীশচন্দ্র বড়ুয়ার কন্যা এবং *দেবদাস*খ্যাত চলচ্চিত্র পরিচালক প্রমথেশ বড়ুয়ার ভাইঝি।

## শৈশব
প্রতিমা বড়ুয়া ১৯৩৫ সালের ৩ অক্টোবর পশ্চিম আসামের ধুবড়ী জেলার গৌরীপুরের রাজ পরিবারে জন্ম গ্রহণ করেন।তার মাতার নাম মালতীবালা বড়ুয়া। তিনি প্রাথমিক শিক্ষা গ্রহণ করেন কলকাতার গোখলে মেমোরিয়াল গার্লস স্কুলে এবং মাধ্যমিক শিক্ষা গ্রহণ করেন অসমের গৌরীপুর বালিকা বিদ্যালয়ে। তিনি ১৯৫৩ সনে প্রবেশিকা পরীক্ষায় উত্তীর্ণ হন। সাউথ ক্যালকাটা গার্লস কলেজে ভর্তি হলেও লেখাপড়া শেষ করেননি প্রতিমা পাণ্ডে।

## জনপ্রিয় গানসমূহ
* ও মোর মাহুত বন্ধুরে...
* হস্তির কন্যা ...
* মইষ চড়ান, মইষাল বন্ধু, ঘাটের উজানে ...
* কমলা সুন্দরি নাচে ...
* কচুর পাতার পানি যেমন রে/ ও জীবন টলমল টলমল করে ...

## পুরস্কারসমূহ
কালজয়ী গোয়ালপাড়ীয়া লোকগীতি জনপ্রিয় করণের জন্যে প্রতিমা বরুয়া পাণ্ডে, ভারতের রাষ্ট্রীয় পদ্মশ্রী এবং সংগীত নাটক একাডেমী পুরস্কার দ্বারা ভূষিত হন।

## তথ্যসূত্র

## বহিঃসংযোগ
* Jyotirmoi Prodhani, ''Life as lore: the art and time of Pratima Barua Pandey''

বিষয়শ্রেণী:আসামের সঙ্গীতশিল্পী
বিষয়শ্রেণী:ধুবড়ী জেলার ব্যক্তি
বিষয়শ্রেণী:১৯৩৫-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:ভারতীয় লোক গায়িকা
বিষয়শ্রেণী:পদ্মশ্রী প্রাপক
বিষয়শ্রেণী:গোয়ালপাড়িয়া লোকগীতি
বিষয়শ্রেণী:অসমীয়া নেপথ্য সঙ্গীতশিল্পী
বিষয়শ্রেণী:ভারতীয় লোক গায়ক
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:ভারতীয় রাজকীয় নারী
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:আসামের নারী সঙ্গীতজ্ঞ
বিষয়শ্রেণী:রাজবংশী ব্যক্তি
বাংলাদেশের সরকারি ছুটির দিন

বঙ্গাব্দ, খ্রিস্টাব্দ এবং হিজরী বর্ষপঞ্জিগুলি - এই তিনটি পৃথক বর্ষপঞ্জির উপর নির্ভর করে বাংলাদেশে ১৩ টি জাতীয় ছুটির দিন রয়েছে, যার মাধ্যমে প্রতি বছর মোট ২৬ দিন **বাংলাদেশের সরকারি ছুটির দিন** পালিত হয়।  এসব দিবসের মধ্যে জাতীয় দিবস ও বিভিন্ন সম্প্রদায়ের গুরুত্বপূর্ণ ধর্মীয় পর্ব উপলক্ষ্যে ১২ দিন সাধারণ ছুটি থাকে। এ ছাড়া বাংলা নববর্ষ ও বিভিন্ন গুরুত্বপূর্ণ ধর্মীয় পর্ব উপলক্ষ্যে ১৪ দিন নির্বাহী আদেশে সরকারি ছুটি থাকে। এদিকে ধর্মীয় পর্ব উপলক্ষ্যে প্রজাতন্ত্রের কর্মচারীরা বছরে অনধিক তিন দিনের ঐচ্ছিক ছুটি ভোগ করতে পারেন। এছাড়াও পার্বত্য চট্টগ্রাম এলাকা ও এর বাইরে কর্মরত বিভিন্ন ক্ষুদ্র নৃ-গোষ্ঠীর অন্তর্ভুক্ত কর্মচারীদের প্রধান সামাজিক উৎসব বৈসাবি বা অনুরূপ সামাজিক উৎসব উদযাপনের জন্য দুই দিন ঐচ্ছিক ছুটি প্রদান করা হয়। 

নতুন সরকার আগেই ঘোষণা করেছে যে **২০২৫ সাল** থেকে **ঈদের ছুটি পাঁচ দিন** এবং **দুর্গাপূজার ছুটি দুই দিন** করা হবে। এই সিদ্ধান্তের মাধ্যমে দেশের মানুষকে উৎসব উদযাপনের জন্য পর্যাপ্ত সময় দেওয়ার পাশাপাশি যাতায়াতের সুবিধাও নিশ্চিত করা হবে।

## গুরুত্বপূর্ণ সরকারি ছুটির দিনের তালিকা

* "*"= এই ছুটির দিনগুলো চাঁদ দেখার উপর নির্ভর করে পালিত হয়।
* "#"= তারিখ নির্দিষ্ট নয়।

## তথ্যসূত্র

বাংলাদেশ

ছুটির দিন
বিষয়শ্রেণী:বাংলাদেশী সমাজ
বিষয়শ্রেণী:বাংলাদেশ সম্পর্কিত তালিকা